da de da de da de fi en en en sv da nl de bar da da da da fr da da da da da da da en da da da da da da da da da da da da da da da da en da da da da da da da de de da da es da da it da de
At bruge eller ikke at bruge | Dansk Skoleforening for Sydslesvig e.V.
Om de fælles evalueringsskemaer, af Skoleforeningens direktør, Lars Kofoed-Jensen.
Det er muligt at erstatte karaktergivning i klasserne op til og med 7. med udtalelser. Disse kan være efter en fælles skabelon eller de kan være forskellige fra skole til skole.
I Skoleforeningen har Fællesrådet besluttet, at vi bruger udtalelser i 1.-4. klasse – den enkelte skole vælger selv sin form.
I foråret var der forslag om to muligheder:
Karakterer bibeholdes eller erstattes med udtalelser også i 5.-7. klasse?
Hvis man beslutter sig for udtalelser, skal de så følge en fælles skabelon?
Ingen af delene blev vedtaget, fordi der var uklarhed om muligheden for at kombinere med karakterer – og evt. hvilke karakterer, der i givet fald skulle gives.
Høringen viste desuden, at de udarbejdede forslag til udtalelserne havde nogle mangler. Den primære mangel var, at sproget var orienteret mod lærere og ikke mod eleven eller forældrene. Netop det ville være vigtigt, hvis de skulle erstatte karakterer eller indgå i sammenhæng med karakterer.
Derfor gik Skoleforeningens personale og Styrrelse i tænkeboks.
På den ene side havde vi fået et redskab, som lærerne kunne bruge til at tjekke, om de havde undervist i det de skulle og til at tænke over, hvad den enkelte elev var god til og mindre god til.
Læreren havde altså fået et redskab, som både hjalp med at planlægge undervisningen og med at give mere velbegrundede karakterer. Redskabet sætter også lærere i stand til at snakke mere sammen om, hvad eleverne skal lære, og hvad eleverne kan.
Redskabet kunne altså GODT BRUGES i lærernes arbejde med undervisningen.
På den anden side var redskabet ikke egnet til elev- og forældresamtaler, fordi sproget ikke var tilpasset. Dertil kom andre kritikpunkter som skal inddrages i arbejdet.
Redskabet kunne altså IKKE BRUGES i karaktersammenhæng
Samtidigt skal der laves nye læreplaner. Nye læreplaner vil også føre til behov for nye udtalelser.
I den situation nåede vi frem til følgende fremgangsmåde.
Vi starter på det nye læreplansarbejde. Der tilknyttes en sparringsgruppe af fællesrådsmedlemmer.
Når fællesrådet har vedtaget de nye læreplaner, præsenteres – også efter sparring med gruppen af fællesrådsmedlemmer - evalueringsskemaer, der passer til disse, og som skal være formuleret i et sprog, så det kan bruges til elev- og forældresamtaler.
om man vil have karakterer og/eller udtalelser
om man vil have fælles eller forskellige udtalelser
Evalueringsskemaerne i den nuværende form må lærerne naturligvis bruge til deres egen planlægning og evaluering – men de må ikke præsentere dem for elever og forældre som en form for karaktererstatning. De har INGEN gyldighed som udtalelser.
De erfaringer vi allerede har tyder på, at lærerne under alle omstændigheder har brug for evalueringskemaerne – så derfor vil vi også udarbejde de nye – uanset om de kun bliver et lærerarbejdsredskab – altså et redskab for det pædagogiske arbejde – eller om fællesrådet beslutter at give de nye evalueringsskemaer en anden status.
Men denne beslutning træffes altså først, når de nye læreplaner foreligger og er helt og holdent op til fællesrådet.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg